WIPRO
టిసిఎస్‌..ఇన్ఫీ బాటలోనే విప్రో రూ.4వేల కోట్ల షేర్ల బైబాక్‌
ముంబై: టిసిఎస్‌, ఇన్ఫోసిస్‌ ఐటి కంపెనీల బాటలోనే విప్రో కంపెనీ కూడా పయనిస్తోంది. కనీసం మూడునుంచి నాలుగువేల కోట్ల షేర్‌బైబాక్‌చేయాలని ప్రతిపాదిస్తోంది. గత ఏడాది ఏప్రిల్‌లో నిర్వహించిన షేర్ల బైబాక్‌ సైజుకు తగ్గకుండా ఈ కొనుగోళ్లుఉండాలని నిర్వహించింది. ఐటి రంగంలో మూడో అతిపెద్ద కంపెనీగా ఉన్న విప్రో వాటాదారులకు మూలధన రిటర్నుల పాలసీ ఆధారంగా వచ్చే మూడేళ్లలో కొంత షేర్లబైబాక్‌ను కూడా ప్రతిపాదిస్తోంది. విప్రో కనీసం 25-30శాతం నగదునిల్వలను వాటాదారుల రిటర్నులకు వినియోగించాలని నిర్ణయించింది. ఇదే తరహాలో పోటీ కంపెనీ కాగ్నిజెంట్‌ కూడా వ్యవహఱించింది. 75శాతం నగదు నిల్వల భాగాన్ని వాటాదారుల రిటర్నులకోసం వచ్చే 2-3ఏళ్లపాటు వినియోగించాలనినిర్ణయించింది. గతనెలలో టిసిఎస్‌ 5.61 కోట్ల షేర్లను టెండర్‌ రూట్‌లో 2850 వంతున కొనుగోలుకు నిర్ణయించింది. ఈ మొత్తం 16 వేల కోట్ల రూపాయలుగా ఉంటుందని అంచనా. కంపెనీ అధీకృత మూలధన విలువల్లో 2.85శాతంగా ఉంటుందని అంచనా. అలాగే రెండోఅతిపెద్ద ఐటి కంపెనీ 2.5 బిలియన్‌డ ఆలర్లు అంటే 17 వేల కోట్ల విలువైన షేర్లను బైబ్యాక్‌చేయాలనినిర్ణయించింది. అధీకృత మూలధన విలువల్లో 25శాతంగా ఈ బైబాక్‌ ఉంటుందని అంచనా. అమెరికా ఆధారిత నాస్‌డాక్‌ జాబితా కంపెనీ కాగ్నిజెంట్‌ 3.4 బిలియన్ల డాలర్ల విలువైన బైబాక్‌ ప్రోగ్రాంప్రకటించింది. డివిడెండ్లు, బైబాక్‌ల రూపంలో వాటాదారులకు రిటర్నులు ఇచ్చే విధానంగాప్రకటించింది. ఐటికంపెనీల్లోని వాటాదారులు, ఇన్వెస్టర్లు ఆయా కంపెనీల్లో పేరుకుపోతున్న నగదు నిల్వల్లో కొంతమొత్తం తమకు పంపిణీచేయాలని గడచిన కొంతకాలంగా వత్తిడిపెంచాయి.